Reacţiile lui Macron împotriva islamismului radical tensionează relaţiile dintre Turcia şi Franţa.
Palatul Elysee i-a cerut preşedintelui Turciei să îşi măsoare cuvintele. Erdogan a spus că Macron are nevoie de tratament psihiatric. Membrii mişcării islamiste Hamas au au protestat împotriva lui Macron. Preşedintele francez a cerut dizolvarea unui grup islamist. Macron crede că grupul a fost implicat în asasinarea profesorului Samuel Paty.
Relaţiile dintre Franţa şi Turcia devin tensionate, după reacţia lui Macron faţă de islamismul radical. Macron şi-a rechemat ambasadorul de la Ankara, pentru consultări după ce preşedintele Turciei, Recep Erdoğan, a spus că Macron are nevoie de tratament psihiatric, având în vedere atitudinea sa împotriva islamismului. Palatul Elysee consideră afirmaţiile lui Erdogan iacceptabile. Francezii au atras atenţia preşedintelui turc să îşi măsoare cuvintele.Autorităţile franceze au ordonat ca grupul islamist Collective Cheikh Yassine să fie dizolvat, fiindcă ar fi fost direct implicat în asasinarea profesorului Samuel Paty. Mişcarea islamistă a negat acuzaţiile.Emmanuel Macron, preşedintele Franţei: Cetăţenii noştri trebuie să fie protejaţi. Cetăţenii noştri, ai căror religie e Islamul, trebuie să fie protejaţi în ţara noastră, împotriva răului care e Islamul radical. Spun acum asta pentru că dorinţa islamiştilor, dorinţa ideologişrilor, e să asmute o parte din cetăţenii noştri, pe baza religiei lor, împotriva ţării, şi nu putem lăsa asta să se întâmple.Mişcarea islamistă Hamas, aflată la guvernare în Gaza, a protestat, aseară, împotriva lui Macron. Ei au ars afişe în care apare chipul preşedintelui francez.Profesorul Samuel Paty a fost decapitat, în plină zi, în afara şcolii unde preda, într-o suburbie din Paris, de un tânăr de 18 ani, de origine cecenă. Motivul ar fi fost discuţiile despre caricaturile profetului Mohammed, la clasă.